Godišnji izvještaj o provedbi programskog ugovora ak. godina 2019./2020.

OPĆI PODACI

Naziv visokog učilišta: **VISOKO GOSPODARSKO UČILIŠTE U KRIŽEVCIMA**

Adresa: **Milislava Demerca 1. Križevci**

Odgovorna osoba (čelnik visokog učilišta): **dr.sc. Marijana Ivanek-Martinčić**

Kontakt osoba (za dodatna pojašnjenja): **dr.sc. Tatjana Jelen**

Kontakt e-mail (za dodatne pojašnjenja): **tjelen@vguk.hr**

Kontakt telefon (za dodatna pojašnjenja): **091 3939 506**

# KRATKI OPIS PROVEDBE PROGRAMSKOG UGOVORA NA VISOKOM UČILIŠTU

* *Ukratko opišite što ste u protekloj akademskoj godini poduzeli da bi se doprinijelo postizanju ciljeva programskog financiranja*

Visoko gospodarsko učilište u Križevcima (VGUK/Učilište) provodi studijske programe preddiplomskog stručnog studija Poljoprivreda s tri studijska smjera (Bilinogostvo, Zootehnika i Menadžment u poljoprivredi), specijalistički diplomski stručni studij Poljoprivreda sa smjerom Održiva i ekološka poljoprivreda te specijalistički diplomski stručni studij Menadžment u poljoprivredi.

Visokom gospodarskom učilištu u Križevcima su u sklopu natječaja Interreg V-A programa prekogranične suradnje Mađarska-Hrvatska 2014-2020 tijekom ak. god. 2019./2020. odobrena 3 projekta od kojih dva spadaju u prioritet 4. obrazovanje, komponenta 4.1.1 suradnja u visokom obrazovanju. U okviru projekta EDUAGRI nastavljene su aktivnosti u izradi novog, multidisciplinarnog preddiplomskog i specijalističkog diplomskog stručnog studijskog programa u području upravljanja lancima opskrbe hranom, u suradnji s mađarskim partnerima iz Sveučilišta Szt. Istvan u Kapošvaru. U okviru istog projekta započet je i razvoj programa cjeloživotnog učenja u istom području održivog upravljanja lancima opskrbe hranom. U rujnu 2020. Učilište je započelo i s projektom EQUIEDU tijekom kojeg će s mađarskim partnerom, sveučilištem u Kapošvaru razviti nove kolegije u sklopu studijskih programa te dva programa cjeloživotnog učenja iz područja konjogojstva i konjičkog sporta.

Osim kroz projekte, Učilište je iznimno međunarodne aktivno i u korištenju Erasmus + programa mobilnosti, a time i u internacionalizaciji visokog obrazovanja. Učilištu je odobren projekt Erasmus + mobilnost studenata i osoblja između programskih i partnerskih zemalja KA107, a u ak. god. 2019./2020. započela je njegova realizacija. Na žalost, u ak. god. 2019./2020. od velikog broja planiranih i dogovorenih mobilnosti, ostvaren je samo mali broj iz već poznatih epidemioloških razloga zbog pandemije corona virusom Covid 19. U učilištu su boravila trojica studenata iz partnerskih zemalja (Bosna i Hercegovina i Crna Gora) radi studija te dva nastavnika iz francuskih visokoškolskih institucija radi predavanja. Svega trojica studenata VGUK uspjeli su realizirati stručnu praksu u inozemstvu (Francuska).

Visoko gospodarsko učilište upisano je u Upisnik znanstvenih ustanova Republike Hrvatske, a znanstvena i stručna djelatnost komplementarna je s izvođenjem studijskih programa. Nastavnici Učilišta prijavljuju i provode znanstvene, stručne i razvojne projekte, prezentiraju radove na znanstvenim i stručnim skupovima te ih objavljuju u znanstvenim i stručnim časopisima ili zbornicima radova.

Izradom različitih ekspertiza i studija, djelatnošću svojih laboratorija (Agrokemijski laboratorij, Laboratorij za kontrolu kvalitete poljoprivrednog reprodukcijskog materijala), VGUK doprinosi razvoju gospodarstva i društvene zajednice.

* *Ukratko prikažite sumarne podatke temeljem kojih je dobiveno financiranje te kako su se*

*dobivena sredstva uložila u smislu postizanja ciljeva programskog financiranja*

U ak. god. god. 2019./2020. stanje s upisima se donekle popravilo u odnosu na prethodnu akademsku godinu kada je došlo do drastičnog pada broja upisanih studenata, no i dalje nisu popunjene upisne kvote. U prvu godinu preddiplomskog stručnog studija Poljoprivreda upisan je 51 redoviti student, no samo njih 45 upisalo je prvu godinu po prvi put. Specijalistički diplomski stručni studij Poljoprivreda, smjer Održiva i ekološka poljoprivreda upisalo je desetero redovitih studenata.

Pravo na subvenciju temeljem minimalno 55 ECTS bodova stečenih u prethodnoj akademskoj godini ostvarilo je svega 26 studenata, što je između ostalog posljedica vrlo malog broja upisanih studenata u prvu godinu studija u prethodnoj akademskoj godini. Tako je ukupan broj studenata koji su stekli pravo na subvenciju bio 81, a svi studiraju u biotehničkom, odnosno STEM području. Učilištu su doznačena sredstva od 1.093.050,00 kn.

Sredstva po Ugovoru o financiranju u akademskoj godini 2019./2020.

1. DOZNAČENA SREDSTVA 2019./2020. od Ministarstva:

13.11.2019. 172.485,00 kn

23.12.2019. 70.414,00 kn

06. 3.2020. 457.101,00 kn

06. 3.2020. 11.000,00 kn

27.3.2020. 30.550,00 kn

22.7.2020 300.000,00 kn

22.7.2020. 51.500,00 kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupno 1.093.050,00 kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Utrošena sredstva

|  |  |
| --- | --- |
| NAZIV SREDSTVA | Iznos |
| Službena putovanja | 65.000,00 |
| Stručno usavršavanje zaposlenika | 55.000,00 |
| Uredski materijal | 70.000,00 |
| Materijal i sirovine | 85.000,00 |
| Energija (plin struja gorivo) | 270.000,00 |
| Mat. I usluge I dij. Za tek i inv. održavanje | 75.500,00 |
| Usluga telefona, pošte iu prijevoza | 60.000,00 |
| Usluge promidžbe i informiranja | 75.000,00 |
| Komunalne usluge | 20.000,00 |
| Zdravstvene i veterinarske usluge | 16.050,00 |
| Intelektualne i osobne usluge | 90.000,00 |
| Računalne usluge | 30.000,00 |
| Grafičke i tiskarske usluge | 70.000,00 |
| Ostale usluge | 30.000,00 |
| Naknade za rad izvršnih tijela | 45.000,00 |
| Ostali nespomenuti troškovi poslovanja | 31.500,00 |
| Platni promet i bankarske usluge | 5.000,00 |
| UKUPNO: | 1.093.050,00 |

*Ukratko opišite poveznicu između ciljeva programskog financiranja i poduzetih aktivnosti na visokom učilištu*

Programskim financiranjem osigurani su djelomično materijalni i drugi uvjeti za izvođene studijskih programa, znanstveni i stručni rad te međunarodnu suradnju.

# Financiranje nastavne djelatnosti

## Temeljno financiranje nastavne djelatnosti

|  |  |  |  |
| --- | --- | --- | --- |
|  | Broj studenata temeljem kojih je ostvareno pravo na subvenciju (x) | Iznos subvencije za studenta (y) | Ukupno dobiven iznos po kategoriji (x\*y) |
| Studenti koji su prvi puta upisali 1. godinu - DH | - |  |  |
| Studenti koji su prvi puta upisali 1. godinu -STEM | 55 | 5.100,00 | 285.000,00 |
| Studenti koji su prvi puta upisali 1. godinu -UMJETNIČKO | - |  |  |
| Studenti viših godina - DH | - |  |  |
| Studenti viših godina - STEM | 26 | 5.100,00 | 132.600,00 |
| Studenti viših godina - UMJETNIČKO | - |  |  |
| **UKUPNO** | 81 | 5.100,00 | 413.100,00 |

* *Prikazati sve sumarne podatke na temelju kojih je dobiveno financiranje za temeljno financiranje nastavne djelatnosti*

U ak. god. 2019./2020. ukupno 81 student VGUK ostvarilo je pravo na subvencioniranje u STEM području.

* *Po potrebi dodatno opisati, obrazložiti dobivene subvencije*
* *U ovom dijelu potrebno se opisno osvrnuti na studijske programe (broj, izvođenje) i upisne kvote. Eventualne promjene i planove.*

VGUK izvodi dva studijska programa za redovite studente i to preddiplomski stručni studij *Poljoprivreda* s tri studijska smjera i spec. dipl. stručni studij *Poljoprivreda*, smjer *Održiva i ekološka poljoprivreda*. Ovi studiji izvode se i za izvanredne studente, a spec. dipl. struč studij *Menadžment u poljoprivredi* izvodi se samo za izvanredne studente. Upisna kvota za redovite studente preddiplomskog struč. studija Poljoprivreda iznosi 110 + 10 stranih državljana te 60 izvanrednih studenata. Od ak. god. 2018./2019. omogućen je upis 30 redovitih studenata na spec. dipl. struč studij *Poljoprivreda*, a kvota za izvanredne studente na specijalističkim studijima ostala je nepromijenjena (30 izvanrednih studenata po studijskom programu). Iako su trendovi u broju upisnih studenata negativni, upisne kvote, koje se trebaju formirati u skladu s potrebama tržišta rada i kapacitetima ustanove, neće se mijenjati. Naime, prema godišnjim Preporukama za upisnu politiku Hrvatskog zavoda za zapošljavanje, studijski programi koje izvodi VGUK spadaju u one čije upisne kvote ne treba mijenjati, tj. ne treba ih ni povećavati niti smanjivati. Osim toga, VGUK radi na osnivanju novog multidisciplinarnog studija na preddiplomskoj i diplomskoj razini za koje se planira kvota od 30 redovitih studenata i isto toliko izvanrednih pa će se tada razmotriti smanjenje kvota na preddiplomskom studiju *Poljoprivreda*.

## Financiranje nastavne djelatnosti temeljeno na rezultatima

* *Navesti podatke temeljem kojih je dobiveno financiranje i iznos financiranja*

|  |  |  |
| --- | --- | --- |
| Broj završenih redovitih studenata u akademskoj godini 2018./2019. (z) | Broj upisanih redovitih studenata u akademskoj godini (u) | Omjer z/n |
| 45 | 36 prvi puta u prvu godinu | **1,25** |

Iznos dobiven za financiranje nastavne djelatnosti temeljeno na rezultatima: 25.818,75 HRK

## Aktivnosti

* U tablici je potrebno upisati aktivnosti koje su se provodile u svrhu ostvarenje ciljeva programskog ugovora u dijelu nastavne djelatnosti

|  |  |  |  |
| --- | --- | --- | --- |
| Aktivnost | Kratki opis aktivnosti | Okvirno uloženo financiranje (iz sredstava programskog ugovora) | Mjerljivi ishod |
| Izvođenje studijskih programa VGUK | Izvođenje preddiplomskog stručnog studija Poljoprivreda za redovite i izvanredne studente,  Izvođenje spec. dipl struč studija Poljoprivreda za redovite i izvanredne studente,  Izvođenje spec. dipl. struč studija Menadžment u poljoprivredi za izvanredne studente. | 800.000,00 kn | Studiralo je ukupno 197 redovitih studenta i 131 izvanredni student, a diplomiralo je 39 redovitih i 19 izvanrednih studenata. |
| Znanstvena i stručna djelatnost | Prijava i provođenje znanstvenih i stručnih projekata, objavljivanje znanstvenih i stručnih radova, izrada studija i ekspertiza | 100.000,00 kn | U ak. god 2019./2020. prijavljena su 2 projekta Horizon 2020, kao partneri, jedan projekt je prošao drugi krug evaluacije i čekaju se konačni rezultati. Provedene su i dvije prijave istraživačkih projekata na natječaj Hrvatske zaklade za  znanost u 2019, kao partneri. Prijavljen istraživački projekt iz Podmjere 16.1 “Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“. Čekaju se rezultati. Od sedam prethodno prijavljenih INTEREG projekata Učilištu su odobrena tri projekta od kojih je na dva projekata Učilište nositelji, a na jednom partner. Proveden je i završen jedan projekt ESF.  Učilište sudjeluje u Nacionalnom program očuvanja i održive uporabe biljnih genetskih izvora te u provedbi mjere 10.2.  financiranoj iz Europskog poljoprivrednog fonda za ruralni razvoj. Provode se i drugi stručni projekti i izrađuju stručne ekspertize  Nastavnici Učilišta objavili su dva rada u međunarodnim znanstvenim časopisima indeksiranim na Web of Science [WoS Core Collection; obuhvaća CC i SCI] bazi podataka (A1-radovi), šest znanstvenih radova objavljenih u drugim referalnim bazama, pet radova in extenso u zbornicima radova znanstvenih skupova s međunarodnom recenzijom, jedan sažetaka rada u zborniku radova sa znanstvenog skupa te tri stručna rada. |
| Međunarodna suradnja | Aktivnosti u okviru Erasmus + programa mobilnosti,  Rad na prijavi i provođenju međunarodnih projekata | 100.000,00 kn | Tri odlazne mobilnosti studenata radi stručne prakse. 2 dolazne mobilnosti nastavnika i 3 dolazne mobilnosti studenata radi studiranja.  Sklopljeni novi interinstitucijski sporazumi s visokoškolskim ustanovama iz inozemstva, od toga jedan s institucijom iz partnerske zemlje i tri s institucijama iz programskih zemalja.  Odobrena 3 INTERREG projekata kao nositelji ili partneri i započela provedba dva. Jedan Horizon 2020 projekt, u posljednjoj fazi evaluacije. |
| Aktivnosti vezane uz specifične ciljeve ustanove | Navedeno u sljedećoj tablici | 75.000,00 kn (aktivnosti se preklapaju s prethodno navedenim, vidjeti u sljedećoj tablici) |  |

# Financiranje specifičnog profila institucije

* *Navesti specifične ciljeve (Prilog 2 Ugovoru) – te izvijestiti o postizanju ciljane vrijednosti u ak. god. 2019./2020.*
* *Opisati aktivnosti koje su se provodile u svrhu postizanja dogovorenih specifičnih ciljeva*

|  |  |  |  |  |
| --- | --- | --- | --- | --- |
| Specifični cilj | Aktivnost | Kratki opis aktivnosti | Okvirno uloženo financiranje (iz sredstava programskog ugovora) | Mjerljivi ishod |
| Zaposlenost – na temelju rezultata praćenja zaposlenosti – udio studenata koji su završili studij u n + 1 vremenu nominalnog trajanja studija (n) | uvođenje propedeutičkih predmeta,  mentorski rad sa studentima,  praćenje zaposlenosti anketiranjem završenih studenata | U ak. god. 2019./2020. nastavilo se provoditi propedeutičke predmeta na I. godinu preddiplomskog Stručnog studija. Propedeutički predmeti provedeni su za pet predmeta na prvoj godini studija početkom ak. god. 2019./2020.  Imenovani mentori po godištima i smjerovima studija redovito održavaju sastanke sa studentima, a studenti im se mogu obratiti sa svim pitanjima vezanim uz studij.  Analizirani podaci o broju završenih studenata i broju završenih studenata prijavljenih na Zavodu za zapošljavanje. Analiza tijeka zapošljavanja otežana je zbog GDPR. Provedeno anketiranje članova ALUMNI VGUK. | Sve aktivnosti provođene su u okviru redovitih zaduženja nastavnika. | Od 39 diplomiranih redovitih studenata u akad. god. 2019/2020., njih 30 je diplomiralo u n+1 trajanju studija, odnosno njih 76%. |
| Udio dolaznih međunarodnih studenata (dolazna mobilnost studenata) | povećanje broja interinstitucijskih sporazuma s institucijama iz programskih i partnerskih zemalja,  promidžba programa Erasmus mobilnosti  redovito ažuriranje podataka na engleskoj web stranici VGUK, izrada kataloga predmeta koji se mogu izvoditi na engleskom jeziku,  poticanje nastavnika za izvođenje nastave na engleskom jeziku ili mentoriranje prakse za dolazne studente (prednost pri odlaznoj mobilnosti nastavnika, financijsko stimuliranje …..), | Tijekom ak. god. 2019./2020. potpisana su tri nova sporazuma s institucijama iz programskih zemalja i jedan novi ugovor s institucijom iz partnerske zemalje.  Predstavnice Učilišta boravila na dvije visokoškolske ustanove u partnerskim zemljama radi uspostave programa mobilnosti i privlačenja stranih studenata na studijski boravak ili stručnu praksu.  Na Učilištu održan Erasmus dan – studenti i nastavnici govorili o svojim iskustvima na Erasmus mobilnosti.  Podatci na engleskoj web stranici redovito se ažuriraju, kao i podatci o aktivnostima u okviru programa Erasmus + mobilnosti. Izrađen je katalog predmeta koji se mogu izvoditi na engleskom jeziku.  Nastavnici koji su bili mentori studentima na dolaznoj mobilnosti imaju prednost pri odlaznoj mobilnosti. | Na aktivnostima vezanim uz Erasmus + program mobilnosti angažirana je vanjska suradnica (bivša djelatnica VGUK) kao Erasmus koordinatorica. Naknada za njezin rad pokrivena je djelomično iz ovih sredstava i to u iznosu oko 40.000,00 kn | U ak. god. 2019./2020. u Učilištu je boravilo troje inozemnih studenata koji su u okviru Erasmus + programa mobilnosti na Učilištu studirali jedan semestar. |
| Povećanje udjela diplomiranih studenata koji su prva generacija u obitelji u visokom obrazovanju u ukupnom broju diplomiranih. | Subvencioniranje smještaja studenata u Studentskoj kući VGUK za studente slabijeg imovinskog stanja,  uvođenje propedeutičkih predmeta,  mentorski rad sa studentima  prijava i provedba Projekta  Razvoj, unapređenje i provedba stručne prakse u visokom obrazovanju, kroz koji će se uspostaviti centar za razvoj karijere | U ak. god. 2019./2020. petero studenata slabijeg imovinskog stanja bilo je smješteno u Studentskoj kući VGUK (koju je VGUK u 2014. izgradilo i uredilo vlastitim sredstvima!) po povoljnim uvjetima, odnosno troškove njihovog smještaja subvencioniralo je VGUK.  - Opisano pod specifičnim ciljem 1 | Trošak subvencioniranja stanovanja petero studenata slabijeg imovinskog stanja u Studentskoj kući VGUK iznosi oko 35.000,00 kn. | Od ukupno 39 redovitih studenata koji su završili studij u ak. god. 2019./2020., njih 33 su prva generacija u obitelji s visokim obrazovanjem, odnosno njih 84,62%. |

## SAŽETAK

* *Navesti ukupno dodijeljena sredstva , ključne aktivnosti koje doprinose ostvarenju cilja programskog financiranja. Osvrnuti se ukratko na planove u idućem razdoblju te na eventualne poteškoće i preporuke*

U ak. god. 2019./2020. Visokome gospodarskom učilištu dodijeljen je iznos od 1.093.050,00 kn. Ukupan broj redovitih studenata koji su stekli pravo na subvenciju bio je 81 i svi studiraju na studijskom programu u biotehničkom području, odnosno u STEM području. Tako mali broj studenata koji su stekli pravo na subvenciju posljedica je drastičnog pada broja upisanih studenata u prvu godinu studija u 2018. i 2019., a donekle i prvih naznaka slabijeg upisa koje su se pojavile u ak. god. 2017./2018.

U ak. god. 2019./2020. Učilište je intenziviralo promidžbu svojih studijskih programa što je rezultiralo većim brojem upisanih studenata u ak. god. 2020./2021., ali još uvijek manjim od upisne kvote.

Nastavilo se s izradom novog, multidisciplinarnog studijskog programa te su obavljeni razgovori s nekim od potencijalnih poslodavaca, a rad na razvoju studijskih programa nastavlja se u okviru Interreg projekta EDUAGRI.

Sudjelovanjem u programu Erasmus + mobilnosti te međunarodnom suradnjom na projektima VGUK doprinosi internacionalizaciji visokog obrazovanja.

Nastavnici Učilišta aktivni su u znanstvenoj i stručnoj djelatnosti prijavljivanjem i provođenjem projekata te objavljivanjem znanstvenih i stručnih radova i ekspertiza.

Aktivnosti koje su poduzete u cilju postizanja specifičnih ciljeva ustanove rezultirale su premašivanjem dvije ciljane vrijednosti za ak. god. 2019.2020. Ciljana vrijednost za specifični cilj *Završetak studija u n+1 vremenu nominalnog trajanja studija (n)* je premašena te je 76% završenih studenata studij završilo u roku n+1. Premašena je i ciljana vrijednost specifičnog cilja *Povećanje udjela diplomiranih studenata koji su prva generacija u obitelji u visokom obrazovanju u ukupnom broju diplomiranih* (80%) te čak 84,62% završenih studenata spada u ovu kategoriju.

Cilj *povećanje broja dolaznih međunarodnih studenata* (*dolazna mobilnost studenata*), koji je za ak. god. 2019./2020. bio pet studenata, nije postignut, jer je u Učilištu boravilo svega troje studenata, ali po prvi puta radi studija, dok su u prethodnim godinama strani studenti boravili na Učilištu radi stručne prakse. Razlozi nepostizanja zadanog cilja vezani su za epidemiološku situaciju s obzirom na to da neke od planiranih dolaznih mobilnosti nisu realizirane, kao niti veći broj planiranih odlaznih mobilnosti.